UPDATE ora 13.00. Prefectul judeţului Prahova, Emil Drăgănescu, şi-a exprimat speranţa că groapa va fi umplută, dar a precizat că se fereşte să dea un pronostic, deoarece constructorul va face lucrarea.
„Întreaga soluţie e una provizorie. Este o soluţie de stabilizare şi umplere a craterului, iar îni paralel se vor contiunua investigaţiile şi măsurătorile care ne vor arăta maniera în care următoarea lucrare, care va avea un proiect tehnic şi o execuţie de durată, va evolua”, a spus Emil Drăgănescu.
Întrebat în cât timp s-a putea întoarce oamenii în locuinţe, Drăgănescu a subliniat că „pe lângă hotătrârea de a interveni de urgenţă, a solicitat autorităţii locale ca astăzi să contracteze un expert clasa 1 care să înceapă celelalte verificări pentru structura de rezistenţă a blocului”.
”Până acum au fost făcute măsurători care să indice dacă avem o tasare locală sau una generală, iar expertul ne va comunica dacă există cel mai mic grad de afectare a clădirilor. Apoi putem vorbi de modul şi timpul în care putem aduce oamenii înapoi. Tocmai că suntem în Vinerea Mare şi Dumnezeu e cu noi, sunt convins că expertiza va începe azi”, a continuat Emil Drăgănescu.
Potrivit acestuia, măsurătorile de până acum au aratat o zonă cu un specific aparete, aflată pe un filon de sare.
„Nu este neapărat un lucru nenatural. Astfel de terenuri suferă o tasare generală, care e de sute de ani, de mii de ani şi va fi şi de aici înainte. Important e ca această tasare să nu fie una locală. Deocamdată nu ne arată o situaţie cu multiple tasări locale. Tocmai pentru a şti acest lucru, primăria a comandat studiile aferente. Este un specific al zonei”, a conchis Emil Drăgănescu.
Știrea inițială: Prefectul judeţului Prahova, Emil Drăgănescu, a precizat pentru News.ro, că intervenţia de urgenţă se va realiza în baza unui contract încheiat de administraţia locală a oraşului.
De asemenea, prefectul de Prahova a precizat că a solicitat Inspectoratului de Stat în Construcţii (ISC) să facă verificări cu privire la toate lucrările care s-au derulat la Slănic, specialiştii ISC urmând a stabili dacă au fost respectate toate normele de către cei care au realizat diverse intervenţii pe strada afectată de surpare.
După stabilizarea provizorie a tronsonului surpat, se vor lua măsuri pentru stabilizarea definitivă a zonei afectate.
Autorităţile din judeţul Prahova au decis joi, 2 mai, evacuarea încă unui bloc de locuinţe din oraşul Slănic, unde surparea care a apărut pe strada 23 August s-a accentuat.
Astfel, 16 persoane au fost „rugate” acum să îşi părăsească locuinţele, după ce în groapa apărută în stradă s-a scufundat, pe verticală, un stâlp.
O parte a străzii 23 August din orașul Slănic, județul Prahova, s-a surpat joi dimineață, 25 aprilie, 42 de oameni fiind evacuați din blocurile aflate în apropiere.
Potrivit unui raport preliminar, strada s-a surpat din cauza unor infiltrații de apă din sol.
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro